Διαχείριση υπόγειων νερών σε ευάλωτες περιοχές
Creators: name: Νασσάρ Άιντα Αναστασία Καρίμ
Publisher: name: Aristotle University of Thessaloniki
Year: 2022
Subjects: παράκτιος υδροφορέας της Λωρίδας της Γάζας
ρύπανση
εκτίμηση τρωτότητας
coastal aquifer of Gaza Strip
pollution
vulnerability assessment

description: Σκοπός της παρούσας διπλωματικής εργασίας είναι η διερεύνηση της κατάστασης του παράκτιου υδροφορέα της Γάζας και η εκτίμηση της τρωτότητάς του ενάντια στη ρύπανση από το έδαφος. Η επιλογή του συγκεκριμένου υδροφορέα πραγματοποιήθηκε με γνώμονα τις ιδιαιτερότητές του, καθώς η Λωρίδα της Γάζας είναι μια εξαιρετικά ευάλωτη περιοχή. Αφενός, βρίσκεται υπό καθεστώς κρίσης νερού και ο υδροφορέας της απειλείται από εξάντληση των αποθεμάτων του και σοβαρή ποιοτική υποβάθμιση. Αφετέρου, είναι γνωστή η χρόνια διαμάχη της Παλαιστίνης με το Ισραήλ και οι πολύ συχνές πολεμικές συγκρούσεις τους, ιδιαίτερα στα εδάφη της Λωρίδας της Γάζας. Η Λωρίδα της Γάζας, μια παράλια χερσαία λωρίδα στο νοτιοανατολικό άκρο της Μεσογείου συνολικής έκτασης 365 km2. Διεκδικούμενη από την Εθνική Παλαιστινιακή Αρχή, ως μέρος του κράτους της Παλαιστίνης, η Λωρίδα της Γάζας έχει έναν από τους πιο ραγδαία αυξανόμενους πληθυσμούς στον κόσμο. Οι αυξημένες ανάγκες για πόσιμο νερό, οι εκτεταμένες περίοδοι ξηρασίας, η σημαντική έλλειψη υποδομών για το νερό και οι διαρκείς συγκρούσεις με το Ισραήλ απειλούν σοβαρά την ευημερία του υδροφορέα, που αποτελεί τη μοναδική πηγή πόσιμου νερού για τους κατοίκους της Λωρίδας. Εν συνεχεία, για την εκτίμηση της τρωτότητας του παράκτιου υδροφορέα ενάντια στην επιφανειακή ρύπανση συντάχθηκε ένας χάρτης τρωτότητας με τη χρήση του δείκτη DRASTIC. Για τη δημιουργία του χάρτη χρειάστηκε η κατασκευή 7 θεματικών χαρτών από την υπέρθεση των οποίων προέκυψε ένας τελικός. Για την επαλήθευση της εγκυρότητας του χάρτη τρωτότητας επιλέχθηκε η σύγκρισή του με δεδομένα συγκεντρώσεων νιτρικών στη Λωρίδα της Γάζας, από την οποία προέκυψαν χρήσιμα συμπεράσματα τόσο για την υφιστάμενη κατάσταση στην περιοχή, όσο και για την αποτελεσματικότητα της μεθόδου. Στο τέλος της εργασίας παρατίθεται το σύνολο των συμπερασμάτων που εξήχθησαν από την μελέτη του υδροφορέα και προτείνονται λύσεις για την ορθολογική διαχείριση των αποθεμάτων του και τη βελτίωση της υδροχημικής του κατάστασης
description: The purpose of this Master thesis is to investigate the state of the coastal aquifer of Gaza and to assess its vulnerability to surface pollution. The selection of this aquifer was made on the basis of its specificities, as the Gaza Strip is an extremely vulnerable area. On the one hand, the area is under a water crisis and its aquifer is threatened by depletion of its reserves and serious quality deterioration. On the other hand, the chronic conflict between Palestine and Israel and their very frequent warfare are well known, particularly in the territories of the Gaza Strip. The Gaza Strip, a coastal land strip at the southeastern edge of the Mediterranean Sea with a total area of 365 km2. Claimed by the Palestinian National Authority as part of the State of Palestine, the Gaza Strip has one of the most rapidly growing populations in the world. The increased needs for potable water, the extended periods of drought, the significant lack of water infrastructure and the constant conflicts with Israel seriously threaten the well-being of the aquifer, which is the only source of drinking water for the inhabitants of the Strip. Moreover, to assess the vulnerability of the coastal aquifer to surface pollution, a vulnerability map was drawn up using the DRASTIC index. To create the map, it took the construction of 7 thematic maps from the superposition of which a final one emerged. To verify the validity of the vulnerability map, it was chosen to compare it with data on nitrate concentrations in the Gaza Strip, from which useful conclusions were drawn both about the current situation in the region and about the effectiveness of the method. At the end of the work, all the conclusions drawn from the study of the aquifer are presented and solutions are proposed for the rational management of its reserves and the improvement of its hydrochemical status